Met sy kaggel, binnebraai en Dover-stofie was die huis 'n lieflike kuierhuis in die koue winter. Die huis was netjies en skoon en is lekker ruim. Ons het heerlik hier tuis gegaan en ek sal dit definitief aanbeveel!
'n Mens voel sommer welkom as jy inry. Die pragtige tuin en groot groen grasperk voel soos 'n oase na 'n lang rit! Ons was aangenaam verras toe ons instap. Dit voel soos jou eie huis! Lieflike kamers en badkamers. Ruim en skoon.
Ons het Blydevooruitsig gekies omdat ons al 'n vorige keer as gesin baie lekker hier gebly het. Die huis is baie netjies, ruim en goed toegerus. Daar is plek vir tot 10 persone, maar min of geen enkelbeddens. Die huis self is 'n mooi klip konstruksie met groot stoep waar dit nooit te warm voel nie. Die ligging is in 'n systraat, so twee blokke van die hoofstraat - baie stil en rustig. Daar is 'n keuse van eetplekke binne minder as 'n kilometer. Ek kan Blydevooruitsig sterk aanbeveel.
Dit is 'n fantastiese gastehuis met alles tot jou beskikking vir 'n heerlike naweek saam met vriende. Dit is waarskynlik die beste gastehuis in die dorp!
Dit was ons eerste besoek aan Sutherland en ons het 'n wonderlike blyplek gehad. Ongelukkig kon ons nie sterre kyk a.g.v. die weer, maar die ervaring was heerlik.